জম্মু-কাশ্মীর সরকার সোশ্যাল মিডিয়া নিষিদ্ধ করে দেওয়ার পরে বহু মানুষ নিষেধাজ্ঞা অমান্য করে নিষিদ্ধ সোশ্যাল মিডিয়া ওয়েবসাইটগুলোতে ঢোকার জন্য ভিপিএন ব্যবহার করতে শুরু করেছিল। জেয়ান বলে, তারা তাদের ওয়েবসাইটের মাধ্যমে বিভিন্ন কাশ্মীরি পণ্য ও পরিষেবা নিয়ে প্রচার করবে। “তা ছাড়া বহু তরুণ মানুষ এই উদ্যোগ থেকে অনেক কিছু শিখতে পারবে, এটাকে চ্যালেঞ্জ হিসাবে নেবে এবং অনেক নতুন জিনিস তৈরি করতে পারবে যা কাশ্মীর এবং কাশ্মীরিদের ভালোর জন্য ব্যবহার করা যাবে” – বলে জেয়ান।